Így lesz az ötletből vállalkozás

Gyakran hangzik el egy-egy baráti beszélgetésben az, hogy “egy nap majd én is szeretnék valami sajátot”. Az ötletek sokszor kifejezetten innovatívak, aktuális problémára adnának választ – a potenciális vállalkozók pedig lelkesen, sőt mi több szenvedélyesen vázolják a jövendőbeli üzleti terv körvonalait. Azonban a legnehezebb ezt a szenvedélyt az ötletfázison túl is fenntartani, és megtenni az első lépéseket a valódi tettek felé. A recept pedig nem atomfizika: az álmokat konkrét célokká kell formálni, meghatározni a célok felé vezető út mérföldköveit – és kis lépésekben azokat megvalósítani.